Нобэ
1710 гъэм славяныбзэм и пIэкIэ иджырей урысыбзэм и алфавитыр къащтэным теухуа указ пащтыхьым къыдигъэкIащ.
2001 гъэм КIыщокъуэ Алим дунейм ехыжащ.
1924 гъэм Советхэм я урысейпсо съездым «РСФСР-м щIэныгъэншагъэр щыгъэкIуэдыным и IуэхукIэ» унафэр къыщащтащ. Абы къэралым ис дэтхэнэ балигъми тхэкIэрэ еджэкIэрэ илъэсищ пIалъэм къриубыдэу зригъэщIэну хуигъэувырт.
1964 гъэм Инсбрук (Австрие) къыщызэIуахауэ щытащ IХ ЩIымахуэ Олимп Джэгухэр. Ахэр а гъэм и мазаем и 9 пщIондэ екIуэкIащ.
Филологие щIэныгъэхэм я доктор, АКъУ-м и профессор, критик, ЩIДАА-м и академик Чэмокъуэ Тыркубий и ныбжьыр илъэс 73-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс къыщесынущ. ЩIыIэр махуэм градуси 8 — 7, жэщым градус 11 — 10 щыхъунущ.
